Σήμερα το πρωί παρουσιάζεται η νέα ψηφιακή πλατφόρμα e-katanalotis από τον Υπουργό Ανάπτυξης Άδωνι Γεωργιάδη, τον υφυπουργό, Νίκο Παπαθανάση, τον Γ.Γ. Εμπορίου & Προστασίας του Καταναλωτή, κ. Παναγιώτη Σταμπουλίδη, από κοινού με την διοίκηση του Οργανισμού Κεντρικών Αγορών & Αλιείας (ΟΚΑΑ) στις εγκαταστάσεις του οργανισμού στου Ρέντη.

Η νέα εφαρμογή αποτελεί ένα σύγχρονο, εύχρηστο ψηφιακό μέσο, με το οποίο οι καταναλωτές και οι θεσμικοί φορείς της αγοράς θα μπορούν να παρατηρούν την διαχρονική εξέλιξη της μέσης τιμής των βασικών αγαθών όπως αυτή διαμορφώνεται στα super markets.



Οι χρήστες επιπλέον, θα μπορούν να διαμορφώνουν το καλάθι με τα αγαθά της προτίμησής τους προκειμένου να συγκρίνουν το τελικό κόστος ώστε να επιλέγουν το κατάστημα που τους συμφέρει στην περιοχή τους καθώς και να λαμβάνουν ενημερώσεις για συμφέρουσες αγορές.

Οι καταναλωτές επιπροσθέτως, θα έχουν την δυνατότητα αφενός να ενημερώνονται για τα δικαιώματά τους και αφετέρου να επικοινωνούν με το 1520 και την Γενική Γραμματεία Εμπορίου και Προστασίας Καταναλωτή.

Διαβάστε επίσης:

Ανοίγει το e-katanalotis: Σε πραγματικό χρόνο και ανά περιοχή οι τιμές σε σούπερ μάρκετ και βενζινάδικα